section_heading: Povijest
paragraph_text: Zrakoplovom su se počeli prevoziti putnici, teret i pošta, te su zrakoplovi postajali sve veći i pouzdaniji. Prvi zrakoplovi koji su počeli prevoziti putnike na velike udaljenosti bili su upravo cepelini koji su svoj najveći razvoj doživjeli između dva svjetska rata. Vrijeme između dva rata bilo je plodonosno i za razvoj avijacije, te su obarani novi rekordi. Charles Lindbergh je prvi puta preletio Atlantski ocean avionom od New Yorka do Pariza, a ubrzo su se pojavili i putnički avioni koji su svojim performansama i brzinom leta počeli konkurirati cepelinima. Neposredno prije izbijanja Drugog svjetskog rata, nesrećom njemačkog cepelina LZ 129 Hindenburg a i samim izbijanjem rata završilo je doba komercijalne uporabe cepelina, i zrakoplovstvo se preusmjerilo gotovo isključivo na razvoj aviona.